《烹茶和赵侍御韵 其一》
唐代·杨廉

惠山杨子事多虚，深井呼童试汲初。此日煮团看几凤，何人封绢托双鱼。

睡魔降伏诚为易，欢伯交游便可疏。莫道今年先谷雨，摘鲜应是至尊馀。

作者简介：生卒年、籍贯均不详。一作杨庶，与沈佺期同时。曾在尚书省任职，后为给事中。事迹见沈佺期《酬杨给事中廉见赠台中》诗。善属文。《全唐诗》存诗2首。